Source: https://ispis.sk/judikatura/KSKE/6S178/2011
Timestamp: 2020-04-08 14:18:50+00:00

Document:
KSKE 6 S 178/2011 - iSpis
iSpis Judikatúra – KSKE 6 S 178/2011
KS v Košiciach, dátum 11.10.2012, sp.zn. KSKE 6 S 178/2011
§ 59 ods. 2 SPR § 59 ods. 1 písm. a) OSP § 244 ods. 1 OSP § 244 ods. 2 OSP § 247 ods. 2 OSP § 53 OSP § 250d ods. 3 OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 6S/178/2011 Identifikačné číslo súdneho spisu: 7011201077 Dátum vydania rozhodnutia: 11. 10. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7011201077.3
Uznesenie Krajský súd v Košiciach, v právnej veci žalobcu G.. H. G., nar. XX.XX.XXXX, právne zastúpený JUDr. Miroslavom Kráľom, advokátom so sídlom v Košiciach, Hraničná 12, bytom M. R. Štefánika 26, Brezno, proti žalovanému Katastrálnemu úradu v Košiciach, Južná trieda 82, Košice, v konaní o preskúmanie zákonnosti rozhodnutia žalovaného č. Xo37/2011/Ma-15 zo dňa 03.10.2011, takto
Žalobou zo dňa 07.12.2011 podanou osobne na Krajskom súde v Košiciach toho istého dňa sa žalobca domáhal preskúmania rozhodnutia žalovaného č. Xo 37/2011/Ma-15 zo dňa 03.10.2011.
Napadnutým rozhodnutím žalovaný podľa § 59 ods.2 zákona č. 71/1967 Zb. o správnom konaní v platnom znení potvrdil rozhodnutie Správy katastra L. č. X-100/11-BJ zo dňa 01.07.2011, ktorým táto v zmysle ustanovenia § 59 ods.1 písm.a) a b) katastrálneho zákona opravila údaje katastra nehnuteľností uvedené v liste vlastníctva č. 221 v katastrálnom území R. tak ako uviedla vo výroku tohto rozhodnutia.
V správnom súdnictve preskúmavajú súdy zákonnosť rozhodnutí a postupov orgánov verejnej správy na základe žalôb alebo opravných prostriedkov (§ 244 ods.1 O.s.p.) ; súdy preskúmavajú zákonnosť rozhodnutí a postupov orgánov štátnej správy, pokiaľ im zákon zveruje rozhodovanie o právach a povinnostiach fyzických osôb a právnických osôb v oblasti verejnej správy, pričom ide o rozhodnutia vydané nimi v správnom konaní, ako aj ďalšie rozhodnutia, ktoré zakladajú, menia alebo zrušujú oprávnenia a povinnosti fyzických osôb alebo právnických osôb (§ 244 ods.2, 3 O.s.p.) .
V zmysle § 247 ods.2 O.s.p. pri rozhodnutí správneho orgánu vydaného v správnom konaní je predpokladom postupu podľa druhej hlavy piatej časti O.s.p., aby išlo o rozhodnutie, ktoré po vyčerpaní riadnych opravných prostriedkov, ktoré sa preň pripúšťajú, nadobudlo právoplatnosť.
Žalobcom napadnuté rozhodnutie bolo vydané v správnom konaní. Podmienkou súdneho prieskumu rozhodnutia správneho orgánu vydaného v správnom konaní je nadobudnutie právoplatnosti rozhodnutia po vyčerpaní riadnych opravných prostriedkov, ktoré sa preň pripúšťajú. Proti rozhodnutiu žalovaného je prípustné odvolanie v zmysle § 53 zákona o správnom konaní.
Z administratívneho spisu vyplýva, že žalobca proti rozhodnutiu prvostupňového správneho orgánu Správy katastra L. - O. č. X-100/11-BJ odvolanie nepodal. Katastrálny úrad v Košiciach ako odvolací správny orgán rozhodoval na základe odvolania podaného účastníkom konania Evanjelickým a cirkevným zborom R. so sídlom v R. č. 16, práv. zast. JUDr. Michalom Treščákom. Rozhodnutie žalovaného tak dňa 10.10.2011 (doručením rozhodnutia odvolateľovi) , nadobudlo právoplatnosť a stalo sa vykonateľným. Pretože žalobca proti napadnutému rozhodnutiu žalovaného nepodal odvolanie a predmetné rozhodnutie nadobudlo právoplatnosť, nie sú splnené podmienky pre jeho preskúmanie v konaní podľa druhej hlavy piatej časti O.s.p.
Rozhodnutie žalovaného napadnuté žalobou zo dňa 07.12.2011 nemôže byť predmetom preskúmavania súdom, preto súd podľa § 250d ods.3 O.s.p. konanie zastavil.
Výrok o trovách konania sa opiera o ustanovenie § 146 ods.1 písm.c) použité v spojitosti s ustanovením § 246c O.s.p.

References: § 59
 § 59
 § 244
 § 244
 § 247
 § 53
 § 250
 § 146
 § 246
 § 42
 súd 
 súd 
 § 59
 § 59
 § 247
 § 53
 súd 
 § 250
 § 146
 § 246